Az OFT 2012. évi tervezett tevékenységei

A 2012-es évben az egyesület 3 fő állandó alkalmazottat kíván foglalkoztatni. Saját, illetve az ormánsági civil szervezeteknek pályázatok elkészítése a NEA Kollégiumaihoz működési támogatásra.

TÁMOP-5.1.1.-09/7 – LHH kistérségek programja: „Első lépés program Ormánságban” A projekt az alacsony foglalkoztatási eséllyel rendelkező, munkavállalásukban korlátozott emberek önálló életvitelének, foglalkoztathatóságának és társadalmi integrációjának javítására irányul. A projekt keretében „C+E” kategóriás jogosítvány megszerzésére irányuló képzést szervezünk, kiegészítve tehergépkocsi vezető alapképesítő szaktanfolyammal, munka-erőpiaci és számítógép és internet használata tréninggel, illetve a munkáltatók részére szemléletformálást segítő képzéssel. A képzést a Sellyei kistérség összes településének bevonásával valósítjuk meg, 35 településről 41 főt képzünk, ezzel is hozzájárulva a munkanélküliség igen magas arányának csökkenéséhez. A program 2012. május 31-én zárul.

Dél-dunántúli Regionális Munkaügyi Központ által kiírt a „Helyi (térségi) foglalkoztatási tanácsadás támogatására” című pályázat benyújtásra került 2010 áprilisában, melyet elnyertünk és „Foglalkoztatási tanácsadás a Sellyei kistérségben” címmel 2010. szeptember 1-én indítottunk. 2011-ben is fenntartottuk szolgáltatásainkat, illetve a 2012-es évben november 30-ig működtetjük tanácsadó szolgáltatásainkat. Fő tevékenységünk a térség foglalkoztatási helyzetének nyomon követése, a munkáltatókkal, az önkormányzatokkal, a térségben működő más szervezetekkel való kapcsolattartás (információnyújtás, tanácsadás, a kiírásra kerülő európai uniós és hazai pályázatok figyelemmel kísérése) az új munkahelyek megteremtése érdekében, a térség foglalkoztatási helyzetének javítása érdekében létrehozott partnerség tevékenységének koordinálása, az egyes térségek foglalkoztatási stratégiájának célkitűzései alapján új munkahelyek létrehozására irányuló foglalkoztatási projektek kidolgozásában való részvétel.

„Európa Kulturális Fővárosa 2010 Pécs - Új munkahelyek a sikerért” elnevezésű projekt 2012. február 28-án zárult, az 1 fő kulturális és turisztikai referenst a Baranya Megyei Kormányhivatal Munkaügyi Központjának támogatásával továbbra is alkalmazzuk.

A kistérség civil szervezeteinek részére pályázatfigyelő és pályázatíró szolgáltatás fenntartása. Ingyenes tanácsadás a pályázatokról. Pályázatok elkészítése. Projektmenedzsment feladatok ellátása az EMVA III: tengelyének pályázatai kapcsán (Felsőszentmártoni Római Katolikus Plébánia Hivatal, Adorjás Község Önkormányzata, Teszárik Sándor egyéni vállalkozó).

Részvétel a Sellyei Kistérségi Foglalkoztatási Paktum munkájában, a hozzá kapcsolódó foglalkoztatási fórumok, klubok, workshopok és állásbörzék megszervezésében.

TÁMOP-1.4.4. – Foglalkoztatási megállapodások támogatása c. pályázat beadása. A konstrukció célja, a helyi foglalkoztatási együttműködések által kidolgozott, a térségi foglalkoztatáspolitikai célok elérését segítő akciótervek projektjeinek támogatása. A kisméretű, jellemzően más forrásból nem támogatott beavatkozások eredménye, hogy a foglalkoztatáspolitika alakításában részt vevő szervezetek kapacitása nő, hatékonysága javul, így a helyi foglalkoztatási és képzési szint megnövekszik. Cél továbbá a sikeres munkaerő-piaci képzés és nyílt munkaerő-piaci elhelyezkedés elősegítése a partnerség tagjainak tevékenységével.

Segítségnyújtás a kistérségi LEADER programjában.

Helyi pályázatok elkészítésében segítségnyújtás.

A kistérségi adatbázis és rendezvénynaptár kezelése, adat és információ szolgáltatás. Az Ormánsági turizmus fejlődésének elősegítése.

Hírlevél kibocsátása havonta, weblap fenntartása [www.ormansag.hu](http://www.ormansag.hu); [www.sellyepaktum.atw.hu](http://www.sellyepaktum.atw.hu)

A kistérségben aktuális álláskínálatok nyilvános hirdetése.

Sellye, 2012. május 31.

 ……………………………….

 elnök